ชี้ระบบธนาคารปรับดอกเบี้ยกู้ฝากขึ้นเร็วไม่เหนือคาดการณ์
ธปท.เผย ยธนาคารพาณิชย์ปรับขึ้นดอกเบี้ยเร็วไม่เหนือคาดการณ์ ชี้ต้นทุนการเงินยังไม่สูงจนเป็นอุปสรรคต่อภาคธุรกิจ พร้อมส่งสัญญาณดอกเบี้ยยังมัชีโอกาสสูงขึ้นได้อีกตามการฟื้นตัวของเศรษฐกิจ
15 ก.ค. 2553

ธปท.เผย ยธนาคารพาณิชย์ปรับขึ้นดอกเบี้ยเร็วไม่เหนือคาดการณ์ ชี้ต้นทุนการเงินยังไม่สูงจนเป็นอุปสรรคต่อภาคธุรกิจ พร้อมส่งสัญญาณดอกเบี้ยยังมัชีโอกาสสูงขึ้นได้อีกตามการฟื้นตัวของเศรษฐกิจ
นายบัณฑิต นิจถาวร รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) กล่าวว่า การปรับขึ้นดอกเบี้ยเนกู้และเงินฝากของระบบธนาคารพาณิชย์ที่ปรับขึ้นตามดอกเบี้ยนโยบายค่อนข้างเร็ว ถือเป็นการตอบสนองดอกเบี้ยนโยบายของธปท. เพราะในช่วงที่ผ่านมาธปท.ส่งสัญญาณดอกเบี้ยขาขึ้น หมดยุคดอกเบี้ยต่ำ ซึ่งเป็นไปตามทิศทางการฟื้นตัวของเศรษฐกิจมาระยะหนึ่งแล้ว ขณะเดียวกันแรงกดดันเงินเฟ้อก็สูงขึ้นและมีดอกาสสูงขึ้นอีกในปีหน้า ดังนั้นการที่ธนาคารพาริชย์ปรับตัวขึ้นดอกเบี้ยตอบสนองเร็วจึงไม่เป็นการเหนือความคาดหมายจองธปท.แต่อยางใด 
"เราคาดอยู่แล้วว่าธนาคารพาริชย์จะตอบสนองเร็ว จึงไม่มีอะไรเหนือการคาดการณ์ของเรา อีกอย่างเศรษฐกิจน่าจะมีการขยายตัวเร็วธนาคารคงต้องให้ความสำคัญกับการดูแลสภาพคล่องให้เพียงพอต่อการปล่อยสินเชื่อในอนาคตที่น่าจะโตตามเศรษฐกิจได้มากขึ้น ฉะนั้นเราน่าจะเห็นการแข่งขันเงินฝากดอกเบี้ยสูงขึ้น เพราะการระดมเงินฝากน่าจะเป็นวิธีการเตรียมสภาพคล่องที่ดีของระบบธนาคาร" นายบัณฑิตกล่าว
นายบัณฑิต กล่าวว่า ในภาวะนี้ธปท.ยังมองว่าระดับอัตราดอกเบี้ยเงินกู้ที่สูงขึ้น ยังไม่ถือเป็นข้อจำกัดต่อการขยายการลงทุน เนื่องจากดอกเบี้ยซึ่งเป็นต้นทุนการเงินของภาคธุรกิจไม่ได้สูงมาก แม้ว่าดอกเบี้ยจะเริ่มสูงขึ้นแล้ว แต่ระดับดอกเบี้ยเงินกู้ปัจจุบันยังถือว่าอยู่ในเกณฑ์ที่ต่ำ และที่สำคัญต้นทุนการเงินยังไม่ใช่ต้นทุนที่สูงที่สุดของภาคธุรกิจในขณะนี้ แต่การเข้าถึงสินเชื่อน่าจะเป็นประเด็นที่ผู้ประกอกบารในภาคธุรกิจกังวลมากกว่าดอกเบี้ยสูงขึ้น เพราะดอกเบี้ยจำเป็นต้องปรับเข้าสู่ระดับปกติ เพื่อความสมดุลของเศรษฐกิจและระดับเงินเฟ้อที่จะสูงขึ้นต่อไป ซึ่งการปรับขึ้นดอกเบี้ยนโยบายเมื่อวันที่ 14 ก.ค.ที่ผ่านมาน่าจะเป็นเพียงจุดเริ่มต้นของการปรับขึ้นดอกเบี้ยเข้าสู่ภาวะปกติ คาดว่าดอกเบี้ยที่ปรับขึ้นน่าจะไม่ใช่ปรับครั้งเดียวจบ เพราะดอกเบี้ยน่าจะสูงขึ้นได้อีก
ทั้งนี้ ก่อนหน้านี้ ธนาคารกรุงไทยได้ประกาศปรับขึ้นดอกเบี้ยเงินกู้และดอกเบี้ยเงินฝากประจำ โดยให้มีผล 16 ก.ค.นี้ แบ่งเป็นดอกเบี้ยเงินกู้ ปรับขึ้น 0.125 - 0.15% ส่งผลให้เงินกู้ลูกค้ารายใหญ่ชั้นดี ( MLR ) จาก 5.875 %เพิ่มเป็น 6 % ดอกเบี้ยเงินกู้ลูกค้ารายย่อยชั้นดี (MRR) จาก 6.45 % เพิ่มเป็น 6.6 % และ ดอกเบี้ยเงินกู้ เบิกเกินบัญชี (MOR) จาก 6.125% เพิ่มเป็น 6.25 % ส่วนดอกเบี้ยเงินฝากประจำปรับเพิ่มขึ้น 0.25 % -0.35% ด้านธนาคารไทยพาณิชย์ประกาศปรับดอกเบี้ยเงินฝากประจำทุกประเภทขึ้น 0.1-0.55% โดยให้มีผลตั้งเเต่วันที่ 15 ก.ค.นี้เป็นต้นไป ส่วนดอกเบี้ยเงินกู้ยังไม่มีการประกาศปรับขึ้นแต่อย่างใด